1999R2561 — ET — 06.01.2005 — 004.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 2561/1999, 3. detsember 1999, millega sätestatakse herneste turustusstandard (EÜT L 310, 4.12.1999, p.7)

Muudetud:









▼B

KOMISJONI MÄÄRUS (EÜ) nr 2561/1999,

3. detsember 1999,

millega sätestatakse herneste turustusstandard







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud määrusega (EÜ) nr 1257/1999, ( 2 ) eriti selle artikli 2 lõiget 2, ning arvestades, et: (1) herned on esitatud määruse (EÜ) nr 2200/96 I lisas toodetena, mille standardid tuleb vastu võtta; komisjoni määrust nr 58, ( 3 ) millega sätestatakse teatavate määruse nr 23 lisas IB loetletud toodete ühised kvaliteedistandardid, viimati muudetud määrusega (EÜ) nr 888/97, ( 4 ) on korduvalt muudetud ning see ei ole enam juriidiliselt selge; (2) kõnealuseid eeskirju tuleks seetõttu uuendada ja määruse nr 58 lisa I.3 kehtetuks tunnistada; selleks tuleks maailmaturu läbipaistvuse huvides arvesse võtta hernestandardit, mida on soovitanud ÜRO Euroopa Majanduskomisjoni riknevate toodete standardimise ja kvaliteedi arendamise töörühm; (3) nende standardite kohaldamine peab ebarahuldava kvaliteediga tooted turult kõrvaldama, suunama tootmist tarbija nõudmisi rahuldavasse suunda ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust; (4) neid standardeid kohaldatakse kõikidel turustusetappidel; toodete pikamaavedu, ladustamine teatavaks ajaks või mitmesugused käitlustoimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise; seda riknemist tuleks seetõttu arvesse võtta lähetamisjärgsetel turustusetappidel standardeid kohaldades; (5) käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ning arvestades, et: ON VASTU VÕTNUD KÄESOLEVA MÄÄRUSE:







Artikkel 1

CN-koodi 0708 10 alla kuuluvate herneste turustusnormid on sätestatud lisas.

Seda standardit kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel esineda vastupidiselt standardite sätetele vähest värskuse ja turdumuse vähenemist ning bioloogilisest arengust või riknemisohust põhjustatud vähest kvaliteedi halvenemist.

Artikkel 2

Määruse nr 58 lisa I.3 tunnistatakse kehtetuks.

Artikkel 3

Käesolev määrus jõustub seitsmendal päeval pärast selle avaldamist Euroopa Ühenduste Teatajas.

Määrust kohaldatakse selle jõustumise päevale järgneva kuu esimesest päevast.

Käesolev määrus on tervikuna siduv ja vahetult kohaldatav kõikides liikmesriikides.

▼M1









LISA

HERNESTANDARD

I. TOOTE MÄÄRATLUS

Käesolevat standardit kohaldatakse Pisum sativum L. hernesortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud herned.

Tarbimisviisi alusel jagatakse herned kahte rühma:

— lüditavad herned (ümmargused herned, kortsudega herned), mis on ette nähtud tarbimiseks ilma kaunata,

— kaunadega tarbimiseks ettenähtud Pisum sativum L. var macrocarpon ja Pisum sativum L. var saccharatum salatherned.

II. KVALITEEDINÕUDED

Standardis määratletakse müügivalmis ja pakendatud herneste kvaliteedinõuded.

A. Miinimumnõuded

Võttes arvesse iga klassi erinõudeid ja lubatud kõrvalekaldeid, peavad kõikides klassides:

i) hernekaunad olema: — terved; eemaldatud otstega Pisum sativum L. var macrocarpon ja Pisum sativum L. var saccharatum salatherned on siiski lubatud, — veatud; mädanenud või toiduks kõlbmatud riknenud tooted ei ole lubatud, — puhtad, ilma nähtavate võõrkehadeta (kaasa arvatud õiejäänused), — Pisum sativum L. var macrocarpon ja Pisum sativum L. var saccharatum salatherned ilma nahkja sisekileta, — taimekahjuriteta, — taimekahjurite tekitatud kahjustusteta, — ebatavalise pinnaniiskuseta, — võõra lõhna ja/või maitseta,

ii) herned peavad olema: — värsked, — veatud; mädanenud või toiduks kõlbmatud riknenud tooted ei ole lubatud, — taimekahjuriteta, — taimekahjurite tekitatud kahjustusteta, — võõra lõhna ja/või maitseta, — kaunadega herneste puhul normaalselt arenenud. Herned peavad olema niisuguses valmimisastmes ja seisukorras, et need: — taluvad vedu ja käitlemist ning — jõuavad sihtkohta rahuldavas seisukorras.

B. Liigitamine

Herned liigitatakse kahte järgnevalt määratletud klassi:

i) I klass Selle klassi hernes peab olema hea kvaliteediga. See peab olema sordile ja/või kaubanduslikule tüübile vastavate omadustega. Hernekaunad peavad olema: — värsked ja mahlakad, — rahekahjustusteta, — kuumakahjustusteta. Lüditavate herneste: — kaunad peavad olema: — — koos viljavarrega, — täis, vähemalt viis hernest kaunas; — herned peavad olema: — — hästi välja arenenud, — õrnad, — mahlakad ja piisavalt tugevad, st kahe sõrme vahel pigistades peavad järele andma ilma puruks minemata, — vähemalt poole täiskasvanud herne suurused, kuid mitte täiskasvanud, — mitte jahused, — kahjustamata, ilma pragudeta herne pinnal; — kaunal võivad olla lubatud järgmised tühised vead, kui need ei mõjuta toote üldilmet, kvaliteeti, säilivust ja esitusviisi pakendis: — — tühised pindmised vead, vigastused või muljutised, — tühised kujuvead, — tühised värvusvead, Pisum sativum L. var macrocarpon ja Pisum sativum L. var saccharatum salatherneste puhul: — peavad herned, kui neid on, olema väikesed ja poolvalminud, — võivad kaunal olla lubatud järgmised väga tühised vead, kui need ei mõjuta toote üldilmet, kvaliteeti, säilivust ja esitusviisi pakendis: — — väga tühised pindmised vead, vigastused või muljutised, — väga tühised kujuvead, — väga tühised värvusvead.

ii) II klass Sellesse klassi kuuluvad herned, mida ei või liigitada I klassi, kuid mis vastavad eespool nimetatud miinimumnõuetele. Lüditavate herneste puhul: — peab kaunas olema vähemalt kolm hernest, — võivad herned olla küpsemad kui I klassi herned, kuid üleküpsenud herneid ei tohi olla, — võib hernestel olla järgmisi vigu, kui on säilinud põhilised kvaliteedi- ja säilivusomadused ning esitusviisi omadused: — — vead kaunadel: — — pindmised vead, vigastused ja muljutised, kui need ei arene edasi ega mõjuta herneid, — kujuvead, — värvusvead, — mõningane värskuse vähenemine, kuid närbunud kaunu ei tohi olla; — vead hernestel: — — tühised kujuvead, — tühised värvusvead, — natuke kõvemad, — kergelt kahjustatud. Pisum sativum L. var macrocarpon ja Pisum sativum L. var saccharatum salatherneste puhul: — võivad herned, kui neid on, olla veidi rohkem arenenud kui I klassi puhul, — võib kaunadel olla järgmisi vigu, kui on säilinud herneste põhilised kvaliteedi- ja säilivusomadused ning esitusviisi omadused: — — tühised pindmised vead, vigastused või muljutised, — tühised kujuvead, kaasa arvatud seemnete moodustumisest põhjustatud vead, — tühised värvusvead, — mõningane värskuse vähenemine, kuid närbunud ja kahvatuid kaunu ei tohi olla.

III. SUURUSNÕUDED

Hernest suuruse järgi ei liigitata.

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

i) I klass 10 % herneste kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

ii) II klass 10 % herneste kaalust, mis ei vasta ei selle klassi ega miinimumnõuetele, välja arvatud mädaplekkide, progresseeruvate haigustega või muul viisil tarbimiseks kõlbmatuks muutunud tooted.

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama sama päritoluga, sama sorti või kaubanduslikku tüüpi ja sama kvaliteediga herneid.

Pakendi sisu nähtav osa peab esindama kogu pakendi sisu.

▼M2

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 5 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼M1

B. Pakendamine

Herned peavad olema nii pakitud, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema ilma igasuguse võõrolluseta.

▼M4

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼M1

VI. MÄRGISTAMISNÕUDED

Iga pakendi ühel küljel peavad olema loetavate, kustumatute ja väljastpoolt nähtavate tähtedega järgmised andmed.

▼M4

A. Identifitseerimine Pakendaja ja/või saatja nimi ja aadressSelle teabe võib asendada: — kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse; — ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼M1

B) Toote liik — “lüditavad herned”, “Pisum sativum L. var macrocarpon salatherned”, “Pisum sativum L. varsaccharatum salatherned” või samaväärne nimetus, kui pakendi sisu ei ole nähtav, — vajaduse korral Pisum sativum L. var macrocarpon ja Pisum sativum L. var saccharatum salatherneste puhul “kärbitud”, “eemaldatud otstega” või muu märge selle kohta, et nende viljavars ja/või õiepoolne ots on eemaldatud.

C) Toote päritolu — Päritoluriik ja võimaluse korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed — Klass.

E. Ametlik kontrollmärk (ei ole kohustuslik)

▼M4

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.